rejauldu/bengali-wikipedia huggingface dataset:
লেফটেন্যান্ট-কর্নেল কানওয়ার শুমশেরে সিং (২১ জুন ১৮৭৯ – ১২ মে ১৯৭৫) একজন ভারতীয় সামরিক ডাক্তার এবং ক্রিকেটার ছিলেন।Carlaw D (2020) Kent County Cricketers A to Z. Part One: 1806–1914 (revised edition), pp. 491–492. (Available online at the Association of Cricket Statisticians and Historians. Retrieved 2020-12-21.)  সিং বাহরাইচে জন্মগ্রহণ করেন এবং রাগবি স্কুলে পড়াশোনা করেন। তিনি ১৮৯৬ সালে স্কুল ক্রিকেট ইলেভেনে অংশগ্রহণ করেন। কেমব্রিজের পেমব্রোক কলেজে যাওয়ার সময়, তিনি ১৯০১ সালে কেমব্রিজ বিশ্ববিদ্যালয়ের ক্রিকেট দলের হয়ে একটি ট্রায়াল করেন এবং সারের বিপক্ষে তাদের হয়ে একটি নিরিবিলি ম্যাচ খেলেন। তিনি কেন্টের হয়ে চারটি প্রথম-শ্রেণীর ম্যাচও খেলেছেন।  তিনি "দৃঢ় রক্ষণ" এবং দুর্দান্ত ফিল্ডার ও ব্যাটসম্যান হিসাবে পরিচিত ছিলেন।  কেমব্রিজের পরে তিনি লন্ডনের সেন্ট বার্থোলোমিউ'স হাসপাতালে ডাক্তার হিসাবে প্রশিক্ষণ নেন এবং ১৯০৫ সালে যোগ্যতা অর্জন করেন। তিনি ১৯০৬ সালে ভারতীয় মেডিকেল সার্ভিসে কমিশন লাভ করেন, ১৯২৬ সালে লেফটেন্যান্ট কর্নেল পদে উন্নীত হন।Roll of the Indian Medical Service 1615-1930 তিনি ১৯৩৪ সালে অবসর গ্রহণ করেন।Indian Army Supplement January 1941  নয়াদিল্লিতে তার মৃত্যুর সময়, তিনি ছিলেন সবচেয়ে বয়স্ক জীবিত কেন্ট ক্রিকেটার।   তথ্যসূত্র    বহিঃসংযোগ      বিষয়শ্রেণী:১৮৭৯-এ জন্ম বিষয়শ্রেণী:১৯৭৫-এ মৃত্যু বিষয়শ্রেণী:ব্রিটিশ ভারতের চিকিৎসক বিষয়শ্রেণী:উত্তরপ্রদেশের চিকিৎসক বিষয়শ্রেণী:পেমব্রোক কলেজ, কেমব্রিজের প্রাক্তন শিক্ষার্থী বিষয়শ্রেণী:কেন্টের ক্রিকেটার বিষয়শ্রেণী:কেমব্রিজ বিশ্ববিদ্যালয়ের ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:প্রথম বিশ্বযুদ্ধের ভারতীয় সেনা সদস্য বিষয়শ্রেণী:ভারতীয় মেডিকেল সার্ভিসের কর্মকর্তা বিষয়শ্রেণী:১৯শ শতাব্দীর ভারতীয় চিকিৎসক বিষয়শ্রেণী:২০শ শতাব্দীর ভারতীয় চিকিৎসক
কালাহান্ডি ভারতীয় লেখক এবং কবি তপন কুমার প্রধান-এর একটি ওড়িয়া কবিতা সংকলন।  এই কাজটি 2007 সালে কবিতার জন্য সাহিত্য আকাদেমি সুবর্ণ জয়ন্তী পুরস্কার জিতেছে। প্রধানের "কালাহান্ডি" বইটি বেশ কয়েকটি কলেজ ও বিশ্ববিদ্যালয়ের ইংরেজি সাহিত্যের পাঠ্যসূচিতে অন্তর্ভুক্ত করা হয়েছে।  কবিতাটি সাহিত্য সমালোচকদের দ্বারা ব্যাপকভাবে উদ্ধৃত হয়েছে।  এই কবিতা সংকলনের ইংরেজি অনুবাদটি প্রধানের বই "কালাহান্ডি - দ্য আনটোল্ড স্টোরি" এ পাওয়া যায়। এই বইটি দরিদ্র আদিবাসীদের যৌন ও অর্থনৈতিক শোষণের বর্ণনা দেয়। এই কবিতাটিকে একটি বিপ্লবী কবিতা হিসেবে বর্ণনা করা হয়েছে।   আরো দেখুন   তপন কুমার প্রধান  সাহিত্য আকাদেমি   তথ্যসূত্র   বিষয়শ্রেণী:ভারতীয় সাহিত্য বিষয়শ্রেণী:ওড়িয়া ভাষা
গণিতে, ফেকেটে সমস্যা হল, একটি প্রাকৃতিক সংখ্যা N এবং একটি বাস্তব s ≥ 0 বিন্দু দেওয়া হলে, ২-গোলকের উপর x1,...,xN বিন্দুগুলিকে এমনভাবে নির্ধারণ করা, যাতে s-শক্তি (যা নিম্নলিখিতভাবে সংজ্ঞায়িত):     s > 0 এর জন্য এবং     s জন্য = 0, সর্বনিম্ন হয়। s > 0-এর ক্ষেত্রে এই ধরনের বিন্দুগুলোকে s-ফেকেটে বিন্দু বলা হয় এবং, এবং s = 0-এর ক্ষেত্রে তাদের বলা হয় লগারিদমিক ফেকেটে বিন্দু (দেখুন  )। এই সমস্যাটি আরও বিস্তৃতভাবে d- মাত্রার গোলক বা রিম্যানীয় বহুপৃষ্ঠ-এর ক্ষেত্রেও বিবেচনা করা যায় (এ ক্ষেত্রে || x i − x j || x i এবং x j এর মধ্যবর্তী রিম্যানীয় দূরত্ব দিয়ে প্রতিস্থাপন করা হয়)।  এই সমস্যার সূচনা  একটি গবেষণাপত্রে উদ্ভূত হয়েছিল, যেখানে তিনি একমাত্রিক ক্ষেত্রে, s = 0-এর সমস্যাটি সমাধান করেন। এটি ইসাই শুর-এর করা একটি প্রশ্নের উত্তর ছিল।  ফেকেটে সমস্যার একটি অ্যালগরিদমিক সংস্করণ -এর সমস্যার তালিকায় ৭ নম্বরে অন্তর্ভুক্ত।  তথ্যসূত্র            বিষয়শ্রেণী:গাণিতিক বিশ্লেষণ
মো. খসরুজ্জামান বাংলাদেশ সুপ্রিম কোর্টের হাইকোর্ট বিভাগের একজন বিচারক।   জীবনের প্রথমার্ধ  খসরুজ্জামান ১৯৬৮ সালের ২৮ অক্টোবর জন্মগ্রহণ করেন। তিনি আইন বিষয়ে স্নাতক ও স্নাতকোত্তর ডিগ্রি সম্পন্ন করেছেন।   কর্মজীবন  খসরুজ্জামান ১৯৯৪ সালের ১৬ আগস্ট জেলা আদালতে আইনজীবী হিসাবে যোগদান করেন।  ১৯৯৬ সালের ২৯ সেপ্টেম্বর, খসরুজ্জামান বাংলাদেশ সুপ্রিম কোর্টের হাইকোর্ট বিভাগের আইনজীবী হন।  প্রধান বিচারপতি মোহাম্মদ ফজলুল করীম ২০১০ সালের এপ্রিল মাসে খসরুজ্জামান ও মোঃ রুহুল কুদ্দুসকে শপথ পড়াতে অস্বীকৃতি জানান। খসরুজ্জামানের বিরুদ্ধে ২০০৬ সালের ৩০ নভেম্বর সুপ্রিম কোর্টে ভাংচুর এবং প্রধান বিচারপতি জে আর মুদাসির হোসেনের দরজায় লাথি মারার অভিযোগ ছিল। খন্দকার মাহবুব হোসেনের নেতৃত্বাধীন বাংলাদেশ জাতীয়তাবাদী দল অধ্যুষিত সুপ্রিম কোর্ট আইনজীবী সমিতি তার নিয়োগের বিরোধিতা করে।  ২০১২ সালের ১৪ অক্টোবর, খসরুজ্জামানকে বাংলাদেশ সুপ্রিম কোর্টের হাইকোর্ট বিভাগের স্থায়ী বিচারপতি করা হয়।  ২০১৫ সালের ২৬ মে, খসরুজ্জামান ও বিচারপতি মোঃ রেজাউল হক সাতটি পৃথক ফৌজদারি মামলায় বাংলাদেশ জাতীয়তাবাদী দলের রাজনীতিবিদ রফিকুল ইসলাম মিয়াকে জামিন দেন।  ২০১৭ সালের ১৮ জানুয়ারী, খসরুজ্জামান ও বিচারপতি শেখ আব্দুল আউয়াল ফারুক আহমেদকে হত্যার অভিযোগে অভিযুক্ত টাঙ্গাইল-৩ আসনের সংসদ সদস্য আমানুর রহমান খান রানাকে জামিন দেন।  ২০২০ সালের ৮ ডিসেম্বর, খসরুজ্জামান ও বিচারপতি মো. মাহমুদ হাসান তালুকদার সরকারকে রাষ্ট্রবিরোধী প্রচারের জন্য কনক সারওয়ারের মালিকানাধীন সমস্ত অনলাইন পোর্টাল অবরুদ্ধ করার নির্দেশ দেন।  খসরুজ্জামান ও বিচারপতি মোঃ মাহমুদ হাসান ২০২২ সালের ১৫ ফেব্রুয়ারি বঙ্গবন্ধু শেখ মুজিব সাফারি পার্কে ১১টি জেব্রা ও একটি সিংহ ও বাঘের মৃত্যুর ঘটনায় পরিবেশ, বন ও জলবায়ু পরিবর্তন মন্ত্রণালয়কে তদন্ত প্রতিবেদন দাখিলের নির্দেশ দেন।  ২০২৪ সালের ১ এপ্রিল, বিচারপতি মোঃ খসরুজ্জামান এবং বিচারপতি কে এম জাহিদ সারওয়ারের সমন্বয়ে গঠিত হাইকোর্টের অবকাশকালীন বেঞ্চ বাংলাদেশ প্রকৌশল ও প্রযুক্তি বিশ্ববিদ্যালয়ের (বুয়েট) ছাত্র রাজনীতির উপর নিষেধাজ্ঞা স্থগিত করে। আওয়ামী লীগ সমর্থিত ছাত্র সংগঠন বাংলাদেশ ছাত্রলীগ নেতা বুয়েটের শিক্ষার্থী ইমতিয়াজ হোসেন রাব্বির একটি রিট পিটিশনের দ্বারা প্রভাবিত এই সিদ্ধান্ত কার্যকরভাবে বিশ্ববিদ্যালয়ে রাজনৈতিক কর্মকাণ্ডের উপর আগের নিষেধাজ্ঞা তুলে নেওয়া হয়। উল্লেখ্য, ২০১৯ সালের ৭ অক্টোবর বুয়েটের ছাত্র আবরার ফাহাদকে নির্যাতন করে হত্যা করে ছাত্রলীগের নেতা-কর্মীরা। আবরার ফাহাদ হত্যার পর শিক্ষার্থীদের আন্দোলনের মুখে বুয়েট ক্যাম্পাসে ছাত্ররাজনীতি নিষিদ্ধের ঘোষণা দেয় কর্তৃপক্ষ।   তথ্যসূত্র   বিষয়শ্রেণী:২১শ শতাব্দীর বাংলাদেশী আইনজীবী বিষয়শ্রেণী:১৯৬৮-এ জন্ম বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:২০শ শতাব্দীর বাংলাদেশী আইনজীবী বিষয়শ্রেণী:জীবিত ব্যক্তি
শিলদা চন্দ্রশেখর কলেজ হল পশ্চিমবঙ্গের ঝাড়গ্রাম জেলার শিলদাতে অবস্থিত একটি সাধারণ ডিগ্রি কলেজ। ১৯৭১ সালে প্রতিষ্ঠিত এই কলেজে কলা বিভাগে স্নাতক পাঠক্রমে শিক্ষা দান করে। কলেজটি বিদ্যাসাগর বিশ্ববিদ্যালয় কর্তৃক অনুমোদিত এবং বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত।  বিভাগ  শিলদা চন্দ্রশেখর কলেজর বিভাগগুলি হল:  কলা  বাংলা  ইংরেজি  ইতিহাস   দর্শন  সংস্কৃত  সাঁওতালি  রাষ্ট্রবিজ্ঞান  শরীর শিক্ষা বিজ্ঞান  গণিত  পদার্থবিজ্ঞান  রসায়ন  আরও দেখুন  ভারতের শিক্ষা ব্যবস্থা পশ্চিমবঙ্গে শিক্ষা  তথ্যসূত্র  বহিঃসংযোগ     অনলাইন ভর্তি  বিষয়শ্রেণী:ঝাড়গ্রাম জেলার বিশ্ববিদ্যালয় ও কলেজ বিষয়শ্রেণী:১৯৭১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৭১-এ পশ্চিমবঙ্গে প্রতিষ্ঠিত
বক্রেশ্বর তাপবিদ্যুৎ কেন্দ্র টাউনশিপ ভারতের পূর্বপ্রান্তে অবস্থিত পশ্চিমবঙ্গ রাজ্যের বীরভূম জেলার একটি শিল্পনগরী৷  ভূগোল  অবস্থান বক্রেশ্বর তাপবিদ্যুৎ কেন্দ্র সহ সমগ্র টাউনশিপটি সিউড়ি ১ ও দুবরাজপুর ব্লকে অবস্থিত৷ এটি বনগাঁ, সদাইপুর, চিনপাই, কচুজোড়ের মতো ছোটো বড়ো গ্রামদ্বারা পরিবেষ্ঠিত৷Sarajit Pramanick, Birbhumer Ahankar:Bakreshwar Tapbidyut Kendra, Paschim Banga, Birbhum special issue, pp. 189–192, (in Bengali), February 2006, Information and Culture Department, Government of West BengalGoogle maps  থানা সদাইপুর থানার অন্তর্গত সিউড়ি ১ ব্লকসহ বক্রেশ্বর তাপবিদ্যুৎ কেন্দ্র টাউনশিপটি৷  নীল নির্জন বক্রেশ্বর তাপবিদ্যুৎ কেন্দ্রের বিপুল চাহিদার জন্য স্থানীয় বক্রেশ্বর নদের ওপর নীল নির্জন নামে একটি জলাধার নির্মাণ করা হয়৷ এটি পশ্চিমবঙ্গের মনোরম ও দর্শনীয় স্থানগুলির মধ্যে একটি৷Sarkar, Joydeep, Paryatan Boichitre Birbhum Jela,  Paschim Banga, Birbhum special issue, page 200, (in Bengali), February 2006, Information and Culture Department, Government of West Bengal.  পরিবহন মুর্শিদাবাদ জেলার মোরগ্রাম থেকে পশ্চিম মেদিনীপুর জেলার খড়গপুর অবধি বিস্তৃত ১৪ নং জাতীয় সড়কটি বক্রেশ্বর তাপবিদ্যুৎ কেন্দ্রের ওপর দিয়ে পরিবাহিত৷ এটি পানাগড়—মোরগ্রাম সড়ক অংশের ওপর অবস্থিত৷  অণ্ডাল-সাঁইথিয়া শাখা রেলপথ এই অঞ্চলের ওপর দিয়ে বিস্তৃত, নিকটবর্তী রেলস্টেশন দুটি হলো চিনপাই ও কচুজোড় রেলওয়ে স্টেশন৷  অর্থনীতি ১০০৫ মেগাওয়াট শক্তিসম্পন্ন বক্রেশ্বর তাপবিদ্যুৎ কেন্দ্রটি ১৯৯৯ ও ২০০৯ খ্রিস্টাব্দে পশ্চিমবঙ্গ বিদ্যুৎ উন্নয়ন নিগম লিমিটেডের অনুমোদনপ্রাপ্ত৷   তথ্যসূত্র   বিষয়শ্রেণী:ভারতের টাউনশিপ বিষয়শ্রেণী:বীরভূম জেলার শহর ও নগর
This template takes an optional parameter which replaces the name of the template, intended for use where one page contains the documentation for several related templates.   Usage   Normal usage:   {{template doc page viewed directly}}  If it is the documentation page for the two templates "A" and "B":  {{template doc page viewed directly | [[Template:A]] and [[Template:B]] }}   See also    Meta:Template doc page pattern or Wikipedia:Template documentation for how this template is used.  Template:Template doc page transcluded  Template:Interwiki doc page pattern  !  bg:Шаблон:Директно гледана документация da:Template:Template doc page viewed directly id:Templat:Dokumentasi templat dilihat langsung sl:Predloga:Neposredno prikazana dokumentacijska stran predloge uk:Шаблон:Документація шаблона (безпосередня) zh:Template:Template doc page viewed directly
কড়ি ও কোমল হলো রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ।বাংলা সাহিত্যের ইতিবৃত্ত, ড. দুলাল চক্রবর্তী, জুলাই - ২০০৭, বাণী বিতান।  এটি ১৮৮৬ খ্রীস্টাব্দে প্রকাশিত হয়। এটি রবীন্দ্রনাথের কাব্য রচনার "উন্মেষ পর্ব"-এর অন্তর্গত একটি উল্লেখযোগ্য সৃষ্টি।   উৎসর্গ  রবীন্দ্রনাথ "কড়ি ও কোমল" কাব্যগ্রন্থটি তাঁর বড় ভাই সত্যেন্দ্রনাথ ঠাকুরকে উৎসর্গ করেন।   মূল বিষয়বস্তু  মর্ত্য তথা বাহ্যিক বিষয়ের প্রতি আকর্ষণ, মানবপ্রেম ও মৃত্যু রহস্যের গভীর অনুভূতি থেকেই রবীন্দ্রনাথ "কড়ি ও কোমল" কাব্যগ্রন্থটি রচনা করেন। এতে তারুণ্যের উচ্ছলতাও বিশেষভাবে পরিলক্ষিত হয়।   তথ্যসূত্র    বহিঃসংযোগ    rabindra-rachanabali.nltr.org  বিষয়শ্রেণী:রবীন্দ্রনাথ ঠাকুরের কাব্যগ্রন্থ বিষয়শ্রেণী:রবীন্দ্রনাথ ঠাকুর
ফ্রেশতা কোহিস্তানি (১৯৯১–২৪ ডিসেম্বর, ২০২০) ছিলেন একজন আফগান নারী অধিকার কর্মী এবং একজন গণতন্ত্রকামী আইনজীবী। নারী অইকার নিয়ে লড়াই করার জন্য মাত্র ২৯ বছর বয়সে তাকে হত্যা করা হয়েছিল।  আফগানিস্তানে নারীর অধিকারের পক্ষে কোহলিস্তানি প্রায়শই রাজধানী কাবুলে বিভিন্ন অনুষ্ঠান ও কর্মসূচির আয়োজন করতেন। তিনি তার বার্তা প্রচারের জন্য প্ল্যাটফর্ম হিসাবে সামজিক যোগাযোগ মাধ্যমও ব্যবহার করেছিলেন এবং তার একদল বিশাল সংখ্যক অনুসারীও তৈরি হয়েছে।  ২০২০ সালের ডিসেম্বরে আফগানিস্তানের কপিসা প্রদেশের হেসা আউয়াল কোহিস্তান জেলায় মোটরসাইকেলে করে আসা আততায়ী বন্দুকধারীরা তার বাড়ির কাছে তাকে হত্যা করেছিল। তখন তার বয়স ছিল মাত্র ২৯ বছর। এই হামলায় তার ভাইও মারা গিয়েছিলেন। হামলার পরপরই বন্দুকধারীরা পালিয়ে গিয়েছিল। মৃত্যুর আগেই তিনি হুমকি পেয়েছিলেন এবং এইমর্মে কোহিস্তানি কর্তৃপক্ষের কাছে সুরক্ষাও চেয়েছিলেন।   তথ্যসূত্র   বিষয়শ্রেণী:১৯৯১-এ জন্ম বিষয়শ্রেণী:২০২০-এ মৃত্যু বিষয়শ্রেণী:আফগান নারী সক্রিয়কর্মী বিষয়শ্রেণী:আফগানিস্তানে খুন হওয়া ব্যক্তি বিষয়শ্রেণী:আফগান নারী অধিকার কর্মী বিষয়শ্রেণী:খুন হওয়া সক্রিয়কর্মী বিষয়শ্রেণী:খুন হওয়া আফগান ব্যক্তি বিষয়শ্রেণী:গুপ্তহত্যার শিকার সক্রিয়কর্মী বিষয়শ্রেণী:আফগানিস্তানে আগ্নেয়াস্ত্র দ্বারা মৃত্যু
Chemical compound  ক্যালসিয়াম পারম্যাঙ্গানেট হলো একটি জারক এবং রাসায়নিক যৌগ যার রাসায়নিক সংকেত Ca(MnO4)2। এই লবণে ক্যালসিয়াম ধাতু এবং দুটি পারম্যাঙ্গানেট আয়ন থাকে।   প্রস্তুতি  ক্যালসিয়াম ক্লোরাইডের সাথে পটাশিয়াম পারম্যাঙ্গানেটের বিক্রিয়া বা ক্যালসিয়াম অক্সাইডের সাথে অ্যালুমিনিয়াম পারম্যাঙ্গানেটের বিক্রিয়ার  মাধ্যমে এই লবণ তৈরি করা যায়। পিএইচ (PH) মান বাড়ানোর জন্য ক্যালসিয়াম হাইপোক্লোরাইট এবং সামান্য ক্যালসিয়াম হাইড্রোক্সাইডের দ্রবণের সাথে ম্যাঙ্গানিজ ডাই অক্সাই্ডের বিক্রিয়ার মাধ্যমেও এটি পাওয়া সম্ভব।   ব্যবহার  ক্যালসিয়াম পারম্যাঙ্গানেট বস্ত্র শিল্পে, পানি জীবাণুমুক্ত করার জন্য এবং দুর্গন্ধনাশক হিসাবে ব্যবহৃত হয়। এটি দাঁত সাদা করতে সাহায্য করে বলেও বিশ্বাস করা হয়। পূর্বে লুফটওয়াফ এটিকে রকেটের জ্বালানীর একটি উপাদান  হিসাবে ব্যবহার করতো।   নিরাপত্তা  এটি দাহ্য নয়, তবে শক্তিশালী জারক হওয়ায় এটি দাহ্য পদার্থকে দহনে সাহায্য করে। যদি দাহ্য পদার্থটি ভেঙ্গে গিয়ে মিশ্রণে বিস্ফোরণ ঘটাতে হতে পারে। তরল দাহ্য পদার্থের সংস্পর্শে স্বতঃস্ফূর্ত ইগনিশন হতে পারে। সালফিউরিক অ্যাসিডের সংস্পর্শে আগুন ধরতে বা বিস্ফরিত হতে পারে। ক্যালসিয়াম পারম্যাঙ্গানেট এবং অ্যাসিটিক অ্যাসিড বা অ্যাসিটিক অ্যানহাইড্রাইডের মিশ্রণ ঠান্ডা করে না রাখলে বিস্ফোরণ হতে পারে। ক্যালসিয়াম পারম্যাঙ্গানেট এবং সালফিউরিক অ্যাসিডের মিশ্রণ বেনজিন, কার্বন ডাইসালফাইড, ডাইইথাইল ইথার, ইথাইল অ্যালকোহল, পেট্রোলিয়াম বা অন্যান্য জৈব পদার্থের সংস্পর্শে এলে বিস্ফোরণ ঘটতে পারে।    আরো দেখুন    পটাশিয়াম পারম্যাঙ্গানেট  সোডিয়াম পারম্যাঙ্গানেট  অ্যামোনিয়াম পারম্যাঙ্গানেট   তথ্যসূত্র   বিষয়শ্রেণী:জারক বিষয়শ্রেণী:ক্যালসিয়াম যৌগ বিষয়শ্রেণী:ম্যাঙ্গানিজ যৌগ বিষয়শ্রেণী:পারম্যাঙ্গানেট
এস্থার মার্লে কনওয়েল  (২৩ মে ১৯২২ - ১৬ নভেম্বর ২০১৪) একজন পদার্থবিজ্ঞানী।   জীবনী  কনওয়েল ব্রুকলিন কলেজ থেকে ১৯৪২ সালে বিএ, রোচেস্টার বিশ্ববিদ্যালয় থেকে ১৯৪৫ সালে এমএস ডিগ্রি এবং শিকাগো বিশ্ববিদ্যালয় থেকে ১৯৪৮ সালে পিএইচডি ডিগ্রি অর্জন করেন। তিনি ১৯৪৬ হেকে ১৯৫১ সাল পর্যন্ত ব্রুকলিন কলেজ এ ইন্সট্রাক্টর হিসেবে কাজ করেন। তিনি ১৯৫১ থেকে ১৯৫২ সাল পর্যন্ত বেল ল্যাব্‌স এর টেকনিক্যাল স্টাফের সদস্য ছিলেন। তিনি ১৯৫২ থেকে ১৯৭২ সাল পর্যন্ত জেনারেল টেলিফোন অ্যান্ড ইলেক্ট্রনিক্স ল্যাবরেটরী টেকনিক্যাল স্টাফের সদস্য ছিলেন। ১৯৬৩ থেকে ১৯৭২ সাল পর্যন্ত জেনারেল টেলিফোন অ্যান্ড ইলেক্ট্রনিক্স ল্যাবরেটরী এর পদার্থবিগান বিভাগের ম্যানেজার ছিলেন। ১৯৭২ থেকে ১৯৭৩ সাল পর্যন্ত ম্যাসাচুসেট্‌স ইনস্টিটিউট অফ টেকনোলজি এর সদস্য ছিলেন। ১৯৭২ থেকে ১৯৮১ সাল পর্যন্ত জেরক্স ল্যাবরেটরীর প্রিন্সিপাল সায়েন্টিস্ট হিসেবে কর্মরত ছিলেন। ১৯৭৫ থেকে ১৯৭৭ সাল পর্যন্ত ইলেক্ট্রোঅপটিক্স প্রোগ্রাম এর ম্যানেজার ছিলেন। ১৯৮১ থেকে ১৯৯৮ সাল পর্যন্ত জেরক্স ল্যাবরেটরীর রিসার্চ ফেলো ছিলেন। ১৯৯০ সাল থেকে রোচেস্টার বিশ্ববিদ্যালয় এর অ্যাডজাঙ্কট অধ্যাপক এবং সেন্টার ফর ফটোইন্ডিউসড চার্জ ট্রান্সফার এর সহযোগী পরিচালক ছিলেন।  http://cwp.library.ucla.edu/Phase2/Conwell,_Esther_Marly@841873837.htmlhttp://www.eoearth.org/view/article/151449/   পুরস্কার ও সম্মাননা   Achievement Award, Society of Women Engineers 1960  Distinguished Alumni Award, Brooklyn College 1961  সদস্য, ন্যাশনাল অ্যাকাডেমি অব ইঞ্জিনিয়ারিং, ১৯৮০  সদস্য, ন্যাশনাল অ্যাকাডেমি অব সায়েন্সেস, ১৯৯০  সদস্য, আমেরিকান অ্যাকাডেমি অব আর্টস অ্যান্ড সায়েন্সেস, ১৯৯২  সম্মানসূচক ডিএসসি, ব্রুকলিন কলেজ, ১৯৯২  নিউ ইয়র্ক অ্যাকাডেমি অব সায়েন্সেস, ১৯৯৩  ফেলো, আমেরিকান ফিজিক্যাল সোসাইটি  আইইই এডিসন মেডেল, ১৯৯৭   তথ্যসূত্র   বিষয়শ্রেণী:১৯২২-এ জন্ম বিষয়শ্রেণী:২০১৪-এ মৃত্যু বিষয়শ্রেণী:পদার্থবিজ্ঞানী বিষয়শ্রেণী:রচেস্টার বিশ্ববিদ্যালয়ের প্রাক্তন শিক্ষার্থী বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:আইইইই এডিসন পদক বিজয়ী বিষয়শ্রেণী:রোচেস্টার বিশ্ববিদ্যালয়ের শিক্ষক বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:২০শ শতাব্দীর মার্কিন পদার্থবিজ্ঞানী বিষয়শ্রেণী:২০শ শতাব্দীর মার্কিন নারী বিজ্ঞানী বিষয়শ্রেণী:২১শ শতাব্দীর মার্কিন নারী বিষয়শ্রেণী:মার্কিন তড়িৎ প্রকৌশলী বিষয়শ্রেণী:ব্রুকলিন কলেজের প্রাক্তন শিক্ষার্থী বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:অর্ধপরিবাহী পদার্থবিজ্ঞানী
পুলগাঁও () ভারতের মহারাষ্ট্র রাজ্যের ওয়ারধা জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৮৫ মিটার (৯৩৫ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে পুলগাঁও শহরের জনসংখ্যা হল ৩৬,৫০৬ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৮০%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৭৫%। সারা ভারতের সাক্ষরতার হার ৫৯.৫%, তার চাইতে পুলগাঁও এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর বিষয়শ্রেণী:ওয়ার্ধা জেলা
আলি বে কেলসিরা (২৮ মে, ১৮৯১ – ২৪ সেপ্টেম্বর, ১৯৬৩) বা আলি ক্লিসুরা একজন আলবেনীয় লর্ড এবং ১৯২০-এর দশকে আলবেনীয় সংসদের সদস্য ছিলেন।Ligjvënësit shqiptarë 1920-2005 - Republika e Shqipërisë KUVENDI . Tirana 2005 তিনি ১৯৪২ সালে বালি কোম্বাটার সংস্থার মিড'হাট ফ্রাশেরির সহ-প্রতিষ্ঠাতা ছিলেন এবং লরেঞ্জো ডালমাজ্জোর সাথে ডালমাজ্জো-কেলসিরা চুক্তির সহ-স্বাক্ষরকারী ছিলেন।European resistance movements, 1939-1945: proceedings Page 129()   জীবনী    জীবনের প্রথমার্ধ  কেলসিরা ১৮৯১ সালের ২৮ মে কেলসিরায় জন্মগ্রহণ করেন। তাঁর পিতা ছিলেন জেমাল বে ক্লিসুরা এবং মাতা ছিলেন হানা লুয়ারাসি। তিনি কেলসিরে ব্যাকরণ বিদ্যালয়ে পড়াশোনা করেন এবং তারপর তুরস্কের (তৎকালীন অটোমান সাম্রাজ্য) ইস্তাম্বুলের গালাতাসারায় উচ্চ বিদ্যালয় থেকে স্নাতক ডিগ্রি অর্জন করেন। এরপর তিনি ইস্তাম্বুলের মুলকিয়ে স্কুলে রাষ্ট্রবিজ্ঞান ও প্রশাসনিক বিজ্ঞান বিষয়ে পড়াশোনা করেন।  প্রথম বিশ্বযুদ্ধ শুরু হওয়ার পর তিনি কেলসিরে ফিরে আসেন। ১৯১৪ সালে আলবেনিয়ায় গ্রীক আক্রমণের সময় তিনি অন্যান্য অভিবাসীদের সাথে ভ্লোরে যান। সেখানে তিনি প্রিন্স ভন উইড এবং রাজকুমারী সোফির সাথে দেখা করেন, যারা অভিবাসীদের সাথে দেখা করতে এসেছিলেন। তিনি ইতালির ক্যালাব্রিয়ার একটি আরবেরেশ(আলবেনীয়-ইতালি) বসতিস্থান সান ডেমেট্রিও করোনে যাওয়ার জন্য দেশ ত্যাগ করেন।   ইতালিতে সময়কাল  ১৯১৫ সালে তিনি রোমের লা সাপিয়েঞ্জা বিশ্ববিদ্যালয়ের আইনশাস্ত্র অনুষদে ভর্তি হন। রোমে থাকাকালীন, তিনি সামাজিক গণতান্ত্রিক ধারণার সাথে পরিচিত হন এবং সেই ধারণাগুলি গ্রহণ করতে শুরু করেন। উচ্চশিক্ষার সময়, তিনি অবনি রুস্তেমি এবং স্ট্যাভ্রো ভিনজাউয়ের সাথে বন্ধুত্ব করেন। তিনি ১৯১৯ সালে স্নাতক হন এবং এক বছর পর থেমিস্টোকলি গারমেনজি এবং অন্যান্যদের সাথে আলবেনিয়ায় ফিরে আসেন। তিনি প্রথম বিশ্বযুদ্ধে আলবেনীয় স্বাধীনতার জন্য লড়াই করার জন্য আলবেনীয় গেরিলা আন্দোলনে যোগ দেন।   আলবেনিয়ায় ফিরা  ১৯২০ সালে তিনি ভ্লোরে যান এবং "জাতীয় প্রতিরক্ষা" সংস্থা তৈরিতে অংশগ্রহণ করেন। সংগঠনটি লন্ডনের গোপন চুক্তির (১৯১৫) অধীনে আলবেনীয় অঞ্চল দখলকারী ইতালীয় আক্রমণকারীদের বিরুদ্ধে লড়াই করার সিদ্ধান্ত নিয়েছিল। ফলে ইতালীয় সেনাপতি সেত্তিমো পিয়াচেন্তিনির অধীনে থাকা ইতালীয় অধিকৃত এলাকা থেকে বহিষ্কার করে।  কেলসিরা লুশনিয়ে সম্মেলনে অংশ নেন এবং গজিরোকাস্ত্রের প্রতিনিধি হিসেবে আলবেনিয়ান সংসদের সদস্য নির্বাচিত হন।   নির্বাসন  প্যারিসে অবস্থানকালে, আলী কেলসিরা লে কোটিডিয়ান এবং লে মতিন  পত্রিকায় আলবেনিয়ার পরিস্থিতি এবং আহমেত জোগুর ফ্যাসিবাদপন্থী রাজনীতি সম্পর্কে প্রতিবেদন লিখেছিলেন।   দ্বিতীয় বিশ্বযুদ্ধ  ১৯৪২ সালে তিনি আলবেনিয়ায় ফিরে আসেন এবং মিতহাত ফ্রাশেরির সাথে মিলে বালি কম্বেতার সংগঠন প্রতিষ্ঠা করেন।The Albanians: a modern history By Miranda Vickers Page 149 ()   তথ্যসূত্র   বিষয়শ্রেণী:বেকতাশি তরীকা বিষয়শ্রেণী:রোমের সাপিয়েঞ্জা বিশ্ববিদ্যালয়ের প্রাক্তন শিক্ষার্থী বিষয়শ্রেণী:আলবেনীয় রাজনীতিবিদ বিষয়শ্রেণী:১৯৬৩-এ মৃত্যু বিষয়শ্রেণী:১৮৯১-এ জন্ম
বার্হস্পত্য হলো বৃহস্পতি রচিত একটি লোকায়তিক (বস্তুবাদী ও নাস্তিক্যবাদী) শাস্ত্র, যা চার্বাক সম্প্রদায়ের একটি বুনিয়াদি সূত্রগ্রন্থ হিসেবে বিবেচিত।  সূত্রাকারে রচিত এই শাস্ত্র মৌর্য আমলে হারিয়ে গেছে বলে ধারণা করা হয়। দক্ষিণারঞ্জন শাস্ত্রী তার সংগ্রহে থাকা এর ৬০টি সূত্র ১৯২৮ সালে প্রকাশ করেন। তিনি সেগুলো থেকে নির্বাচিত ৫৪টি আবার ১৯৫৯ সালে বার্হস্পত্য সূত্রম নামে প্রকাশ করেন।Dakshinaranjan Shastri, Charvaka philosophy(1967), Purogami Prakashani আর. ভট্টাচার্য ২০০২ সালে সূত্রগুলো পুনরুদ্ধারের প্রচেষ্টা চালান। তার ধারণা, তালিকাবদ্ধ অনেক কাব্যময় সূত্র হয় ভুলভাবে উদ্ধৃত হয়েছে না হয় এগুলোতে বিদেশি বিষয়-আশয় অন্তর্ভুক্ত রয়েছে।R. Bhattacharya, Carvaka Fragments: A New Collection, Journal of Indian Philosophy, Volume 30, Number 6, December 2002, pp. 597-640  বেশির ভাগ অংশ ভারতীয় মধ্যযুগ বিশেষ করে অষ্টম ও দ্বাদশ শতাব্দিতে বিচ্ছিন্নভাবে পাওয়া গেছে। ১৪ শতাব্দিতে সায়ান রচিত ভারতীয় দর্শন, ‘সর্বদর্শনসমগ্র’ গ্রন্থে চার্বাকদের নিয়ে ব্যাপক আলোচনায় রয়েছে, কিন্তু এতে চার্বাকমতের ব্যাখ্যা ছাড়া তাদের বই থেকে সরাসরি উদ্ধৃতি ব্যবহার করা হয়নি। ভট্টাচার্য ৯ পৃষ্ঠায় ৬৮টি সূত্র তালিকাবদ্ধ করেন।  তথ্যসূত্র  বিষয়শ্রেণী:ভারতীয় দর্শন বিষয়শ্রেণী:সংস্কৃত গ্রন্থ
থাম্ব|কৃষ্ণা সোবতি কৃষ্ণ সোবতি (১৮ ফেব্রুয়ারি ১৯২৫ - ২৫ জানুয়ারি ২০১৯) ছিলেন একজন ভারতীয় হিন্দি ভাষার কথাসাহিত্যিক এবং প্রবন্ধকার। তিনি তার জিন্দাগিনামা উপন্যাসের জন্য ১৯৮০ সালে সাহিত্য আকাদেমি পুরস্কার জিতেছিলেন  এবং ১৯৯৬ সালে, সাহিত্য একাডেমি ফেলোশিপ লাভ করেন, যা একাডেমির সর্বোচ্চ পুরস্কার। ২০১৭ সালে, তিনি ভারতীয় সাহিত্যে তার অবদানের জন্য জ্ঞানপীঠ পুরস্কার পেয়েছিলেন।  সোবতি তার ১৯৬৬ সালের উপন্যাস মিত্রো মারাজানির জন্য সবচেয়ে বেশি পরিচিত। তিনি ১৯৯৯ সালে আজীবন সাহিত্য কৃতিত্বের জন্য কথা চুদামণি পুরস্কারের প্রাপক ছিলেন। তিনি ১৯৮১ সালে শিরোমণি পুরস্কার, ১৯৮২ সালে হিন্দি একাডেমি পুরস্কার, হিন্দি একাডেমি দিল্লির শলাকা পুরস্কারProfile www.abhivyakti-hindi.org. এবং ২০০৮ সালে ব্যাস সম্মান লাভ করেন।Vyas Samman for Sobti’s novel Samay Sargam The Hindu, 1 February 2008.   কাজ  তার কিছু প্রধান কাজের একটি তালিকা নীচে দেওয়া হল:   উপন্যাস    জিন্দেগিনামা  মিত্রো মারজানি  দার সে বিচ্চুদি  সুরজমুখী আন্ধেরে কে  ইয়ারন কে ইয়ার (বন্ধুর বন্ধু)  সময় সরগম (সময়ের মিউজিক্যাল নোট)  আই লাদাকি  জিন্দেগিনামা  দিল-ও-ড্যানিশ  বাদল কে ঘেরে (মেঘের বৃত্ত)  গুজরাট পাকিস্তান সে গুজরাট হিন্দুস্তান (পাকিস্তানের গুজরাট থেকে ভারতের গুজরাট)  হাম হাশমত  টিনের পাহাড়  মুক্তিবোধ: এক ক্রিয়াতত্ত্ব সহী কি তালাশ মে, (মুক্তিবোধ: অধিকারের সন্ধানে একজন ব্যক্তিত্ব)  শব্দ কে আলোক মে, (শব্দের আলোতে),  সবতি এক সোহবত, (সোবতী: একটি কোম্পানি),  লেখক কা জনতন্ত্র, (একজন লেখকের গণতন্ত্র)  মারফাত দিল্লি, (C/O দিল্লি)  জৈনী মেহরবান সিং  বুদ্ধ কা কমন্ডল লদ্দাখ   অনুবাদ    মিত্রো তোমার সাথে জাহান্নাম! ( মিত্রো মারজানি )  স্মৃতির কন্যা ( দার সে বিচ্ছুদি )  শোনো মেয়ে ( অ্যাই লাডকি )  জিন্দাগিনামা- জিন্দা রুখ (উর্দু)  হৃদয় এর কারণ আছে ( দিল-ও-ড্যানিশ )   ছোট গল্প    নাফিসা  সিক্কা বাদল গেল   তথ্যসূত্র    বহিঃসংযোগ    কৃষ্ণা সবতির একটি সাক্ষাৎকার  বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:২০শ শতাব্দীর ভারতীয় ছোটগল্পকার বিষয়শ্রেণী:২০শ শতাব্দীর ভারতীয় ঔপন্যাসিক বিষয়শ্রেণী:দিল্লির লেখিকা বিষয়শ্রেণী:২০শ শতাব্দীর ভারতীয় প্রাবন্ধিক বিষয়শ্রেণী:হিন্দি ভাষার লেখক বিষয়শ্রেণী:ভারতীয় নারী ঔপন্যাসিক বিষয়শ্রেণী:ভারতীয় নারী ছোটগল্পকার বিষয়শ্রেণী:সাহিত্য অকাদেমি ফেলোশিপ প্ৰাপক বিষয়শ্রেণী:জ্ঞানপীঠ পুরস্কার বিজয়ী বিষয়শ্রেণী:২০১৯-এ মৃত্যু বিষয়শ্রেণী:১৯২৫-এ জন্ম
রেণু সেন (বসু) (২৮ ডিসেম্বর,১৯০৯ - ২ জুলাই ১৯৪১) একজন বাঙালি মহিলা বিপ্লববাদী ও সমাজকর্মী। ভারতের স্বাধীনতা আন্দোলনে তিনি অংশগ্রহণ করেছিলেন।   প্রারম্ভিক জীবন  রেণু সেনের জন্ম ব্রিটিশ ভারতে ঢাকার মুন্সীগঞ্জে তার মাতুলালয়ে। তার আদি নিবাস ছিল সোনারং। পিতা বিনোদবিহারী সেন ও মায়ের নাম কুসুমকনা সেন। অল্পবয়েসে দাদু উমাচরন সেনের প্রাথমিক শিক্ষা পান রেণু। ১৪/১৫ বছর বয়েসে মুন্সীগঞ্জ স্কুল থেকে ঢাকায় প্রখ্যাত বিপ্লবী নেত্রী লীলা নাগের 'দীপালী' স্কুলে ভর্তি হন। ১৯৩০ সালে বি.এ পাশ করেন।   বিপ্লবী আন্দোলনে  ১৯৩০ খ্রিষ্টাব্দের ১৬ সেপ্টেম্বর তিনি গ্রেপ্তার হন। ডালহৌসি বোমা মামলা ও সশস্ত্র বিপ্লবী আন্দোলনে যোগাযোগ থাকার দরুন তার কারাবাস হয় ১৯৩১ সালে। জেল থেকেই এম.এ পরীক্ষায় পাশ করেন। ১৯৩৭ খ্রিষ্টাব্দে মুন্সীগঞ্জে অন্তরীন থাকাকালীন অন্তরীন বন্দী হিসেবে ভাতা বা উপার্জনের সুযোগ দাবী করে আবেদন জানান। কোনো উত্তর না পেয়ে অন্তরীন আইন ভঙ্গ করেন। এই মামলায় সরকারের বিরুদ্ধে কলকাতা হাইকোর্টে তার জয় হয়।   অন্যান্য কাজ  ১৯৩০ সালে লীলা নাগের পরিকল্পনা অনুসারে কলকাতায় 'ছাত্রী ভবন ও দীপালি ছাত্রী সংঘ' কেন্দ্র প্রতিষ্ঠা করেছিলেন। কলকাতায় ছাত্রীদের থাকার জন্যে হোস্টেল কম ছিল, তাদের জন্যে এই আবাসিকা গড়ে ওঠে তার উদ্যোগে। দীপালী' ছাত্রী সংঘ বাংলার নারীকল্যাণ ও বিপ্লবী আন্দোলনে এক সুপরিচিত নাম। লীলা নাগের সম্পাদনায় নারীমুক্তি ও স্বাধীনতা আন্দোলন সংক্রান্ত 'জয়শ্রী' পত্রিকা প্রকাশে তার উদ্যোগ ও সাংগঠনিক ক্ষমতা প্রশংসনীয়। বরিশালে মহিলা আত্মরক্ষা সমিতির সম্মেলনে গ্রামে গ্রামে ঘুরে প্রচার করেছেন কর্মদক্ষতার সাথে। ১৯৪০ সালে বিপ্লবী ও গবেষক ড. অতীন্দ্রনাথ বসুর সাথে তার বিবাহ হয়।   মৃত্যু  ২ জুলাই, ১৯৪১ সালে মাত্র ৩১ বছর বয়েসে তিনি মারা যান।   তথ্যসূত্র   বিষয়শ্রেণী:১৯০৯-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:১৯৪১-এ মৃত্যু বিষয়শ্রেণী:বাংলাদেশী বিপ্লবী বিষয়শ্রেণী:নারী বিপ্লবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:ভারতের স্বাধীনতা আন্দোলন বিষয়শ্রেণী:ঢাকা জেলার ব্যক্তি বিষয়শ্রেণী:ঢাকার বিপ্লবী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী